除此之外，撒都該派由於掌權而變得腐化，亦係法利賽派喺猶太人社群裡面較受歡迎嘅原因之一。法利賽派認為金錢財富係罪惡根源，所以拒絕任何財富，除此之外，因為反希臘化而出現嘅法利賽派，亦好排斥異教徒，佢哋類似一種兄弟團嘅組織，只會侵自己友玩，唔會同第二啲信仰嘅人坐埋一張枱食飯，唔單止咁，就算係猶太人，但思想唔得淨潔，佢哋都唔會視為自己人，呢個亦係點解希伯來文入面，法利賽parash解做'分離'嘅原因。